# lav4eРЕПУБЛИКА БЪЛГАРИЯ

# Министерство на околната среда и водите

# Регионална инспекция по околна среда и водите - Пловдив

**ДОКЛАД**

**за извършена извънредна проверка на място във връзка с постъпил в РИОСВ-Пловдив на 15.06.2017г. сигнал от Кмета на община Раковски, относно проверка и последващи действия след пожар на територията на “Завод за преработка на твърди битови отпадъци”, с.Шишманци, възникнал на 02.06.2017г.**

На 21.06.2017г. е извършена извънредна проверка на “Депо за неопасни отпадъци (ДНО) и Инсталация за биологично разграждане по закрит способ (ИБРЗС)”, с.Шишманци във връзка с постъпил в РИОСВ-Пловдив на 15.06.2017г. сигнал от Кмета на община Раковски, относно проверка и последващи действия след пожар на територията на “Завод за преработка на твърди битови отпадъци”, с.Шишманци, възникнал на 02.06.2017г.От извършената проверка по документи и на място е констатирано:

1. “Депо за неопасни отпадъци (ДНО) и Инсталация за биологично разграждане по закрит способ (ИБРЗС)” е инсталация с издадено Комплексно разрешително №380-Н0/2009г. с оператор Община Пловдив.

2.Представен е Договор №10ДГ520 от 18.05.2010г. между Община Пловдив и ДЗЗД “Консорциум екологичен завод”, гр.Пловдив за дейности по стопанисване на ДНО и ИБРЗС в съответствие с действащата нормативна уредба и спазване и изпълнение на условията в КР №380-Н0/2009г.

3. От извършена проверка на място компоста се съхранява на Площадка №13, обозначена на Приложение №5.1. от Заявлението, и съгласно Условие 8.3.1 от КР №380-Н0/2009г. - не са констатирани несъответствия.

4.Съгласно Условие №9. Емисии в атмосферата от КР №380-Н0/2009г. на притежателя на разрешителното се разрешава експлоатация на 7 бр. биофилтри към Инсталация за биологично разграждане по закрит способ, състояща се от 16 бр. ферментационни камери. При извършен обход на площадката не са констатирани несъответствия и не е констатирано разпространение на неприятни миризми извън границите на производствената площадка.

Извършва се предвидения с условието собствен мониторинг на емисиите на вредни вещества, изпускани във въздуха.

5. На територията на площадката са приемани единствено отпадъци с код и наименование, разрешение с Условие №11.2.8 от КР №380-Н0/2009г., с цел тяхното предварително третиране (сепариране) и/или биологично разграждане по закрит способ и/или депониране. Представени са отчетни книги, съгласно Наредбата за реда и образците, по които се предоставя информация за дейностите по отпадъците, както и реда за водене на публични регистри.

От извършена проверка по документи и на място се извършва депониране на неопасни отпадъци в Клетка №2. Представено е Разрешение за ползване №СТ-05-1288 от 15.08.2016г. на ДНСК-София за въвеждане в експлоатация на Клетка №2. Започнато депониране на неопасни отпадъци в Клетка №2 от 16.11.2016г., съгласно записи в Отчетна книга. Количеството депонирани отпадъци в Клетка №2 до 19.06.2017г. е 17 521,992 т.

В Клетка №1 е извършвано депониране на отпадъци до 15.11.2016г. От извършена проверка на място Клетка №1 е запръстена.

6. На площадката се експлоатира ПСБФБ. От извършена проверка на място се констатира, че на вход в пречиствателната станция не постъпва отпадъчна вода. Извършва се предвидения с Условие №10 собствен мониторинг на инфилтрирани отпадъчни води, битово-фекални води и дъждовни води - не са констатирани несъответствия. Съгласно Условие 10.3.1.1 в ТП-съществуваща ревизионна шахта на дъждовната канализация е констатирано оттичане на вода с малък дебит. Извършен е оглед на точката на заустване в река Сребра. Установено е изтичане на води с малък дебит.